Aivars Kalējs

Aivars Kalējs (s. 22. huhtikuuta 1951 Riika) on latvialainen säveltäjä ja urkuri.

Kalējs opiskeli aluksi Emīls Dārziņš -musiikkikoulussa ja sitten vuodesta 1969 Latvian Jāzeps Vītols -musiikkiakatemiassa. Hän valmistui Ādolfs Skulten sävellysluokalta vuonna 1974 ja Nikolajs Vanadziņšin urkuluokalta vuonna 1977. Hän sai lisäksi harmonian ja polyfonian opetusta Lūcija Garūtalta. Hän osallistui Ewald Kooimanin ja Leo Krämerin pitämille urkumestarikursseille. Kalējs on esiintynyt eri puolilla maailmaa urkumusiikkifestivaaleilla. Hän on esiintynyt myös eri kuorojen ja kamariorkesterien, kuten Kremerata Baltican kanssa.

Kalējs on voittanut säveltäjänä useita palkintoja niin orkesteri- kuin urku- ja vokaaliteoksillaan.

Lähteet 

Latvialaiset säveltäjät
Latvialaiset urkurit
Vuonna 1951 syntyneet
Elävät henkilöt